HU Az Európai Unió Hivatalos Lapja C 165/11

A tagállamok által közölt információ a Szerződés 87. és 88. cikkének a mezőgazdasági termékek előállításával, feldolgozásával és forgalmazásával foglalkozó kis- és középvállalkozásoknak nyújtott állami támogatásokra történő alkalmazásáról szóló 1/2004/EK bizottsági rendelet alapján nyújtott állami támogatásról

(2007/C 165/05)

Támogatás száma: XA 125/06

Tagállam: Hollandia

Régió: Provincie Limburg

A támogatási program megnevezése vagy az egyedi támogatásban részesülő vállalkozás neve: Verplaatsing melkveehouderij Houben in Zuid- Limburg (A Houben tejüzem áthelyezése (Dél-Limburg))

Jogalap: Algemene Subsidieverordening 2004

Subsidieregels voorbereidingskosten verplaatsing melkveehouderijen Zuid-Limburg

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege: A tartomány teljes hozzájárulása áthelyezésenként 100 000 EUR egyszeri támogatás

Maximális támogatási intenzitás: A tejtermelőnek nyújtható maximális támogatás az áthelyezési költségek 40 %-a, de legfeljebb 100 000 EUR. A fent említett összeg megegyezik a mezőgazdasági termelő számára engedélyezett támogatás összegével abban az esetben, ha a közérdeket szolgáló áthelyezés eredményeként a termelő modernebb berendezésekhez jut, és így növekszik a termelési kapacitás. Amennyiben az érintett berendezések értéke, valamint a termelési kapacitás növekszik, a mezőgazdasági termelő hozzájárulásának el kell érnie az érintett berendezések értéknövekedésének, illetve az azzal kapcsolatos kiadásnövekedésnek legalább 60 %-át. Ez az 1/2004/EK rendelet 6. cikke (3) és (4) bekezdésének értelmében történik. A tejtermelő hozzájárulása legalább 60 %. A Houben tejüzem esetében előirányzott költségek:1 612 776 EUR.

A végrehajtás időpontja: A támogatás nyújtása azután kezdődik meg, hogy az EU visszaigazolta e közlemény kézhezvételét.

A program, illetve az egyedi támogatás nyújtásának időtartama: 2006 decemberétől 2008. december 31-ig.

A támogatás célja: A támogatás azon ígéretes tejtermelő üzemek közérdeket szolgáló áthelyezését hivatott elősegíteni, amelyek építési korlátozásokkal sújtott területen fekszenek, ám a táj és a környezet minőségének megőrzése érdekében a tejüzem fenntartása kívánatos. A tartomány céljai szerint a tejüzem áthelyezése a táj és a környezet minőségét és fenntartását szolgálja.

Az érintett ágazat(ok): A támogatást olyan, Limburg déli részén fekvő, intenzív tejtermeléssel foglalkozó gazdaságok (kis- és középvállalkozások) igényelhetik, amelyek legalább 75 holland méretegység (Nederlandse grootte eenheden – NGE) méretűek, és legalább 2 %-os lejtésű területen fekszenek.

A támogatást nyújtó hatóság neve és címe:

Provincie Limburg Limburglaan 10 Postbus 5700 6202 MA Maastricht Nederland

Internetcím: www.limburg.nl

Támogatás száma: XA 126/06

Tagállam: Egyesült Királyság

Régió: Kerridge Ridge and Ingersley Vale

A támogatási program megnevezése vagy az egyedi támogatásban részesülő vállalkozás neve: Kerridge Ridge and Ingersley Vale Countryside and Heritage Project

Jogalap: The National Heritage Act 1980 set up a fund called the National Heritage Memorial Fund (NHMF). The Act has been amended several times, principally by the National Heritage Act 1997 and the National Lottery Act 1993 and 1998.

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege: A projekt teljes költségvetése 4 évre 1,1 millió GBP, beleértve minden igazgatási költséget és a nem mezőgazdasági földterületeken végzett munkát. A mezőgazdasági földterületen végzendő fizikai munka összes költsége 145 500 GBP.

Ez tovább bontható pénzügyi évekre:

Maximális támogatási intenzitás: 100 %

A végrehajtás időpontja:

A program, illetve az egyedi támogatás nyújtásának időtartama: A program végrehajtásának vége 2010. június 30.

A támogatás célja: A projekt célja, hogy megőrizze és helyreállítsa Kerridge Ridge és Ingersley Vale vidékének fontos kulturális örökségeit.

A támogatás kifizetésére az 1/2004/EK rendelet 5. cikkének megfelelően kerül sor, és a nem termelési célt szolgáló kulturális örökségek megőrzésére irányuló beruházások képezik a támogatható költségeket.

Az érintett ágazat(ok): Mezőgazdasági szektor – minden termelő vállalkozás.

Internetcím: http://www.kriv.org.uk/documents/documents/KRIVStateAidExemptionDocument.doc

A lap aljára görgetve kattintson a jobb oldalon található Defra State Aid linkre:

http://defraweb/farm/policy/state-aid/setup/exist-exempt.htm

Egyéb információk: A nem mezőgazdasági vállalkozásokat üzemeltető földtulajdonosoknak a National Heritage Memorial Fund NN 11/02 programja nyújt támogatást, amelyet az Európai Bizottság külön jóváhagyott.

A Department of Environment, Food and Rural Affairs (Környezetvédelmi, Élelmiszerügyi és Vidékügyi Minisztérium, az Egyesült Királyság illetékes hatósága) nevében aláírással és keltezéssel ellátta:

Neil Marr

Agricultural State Aid

Defra

8B 9 Millbank

c/o 17 Smith Square

London SW1P 3JR

United Kingdom